и фуражите.
 (11)
 На заявителя бе дадена възможност да представи коментарите си по проекта на доклада за преразглеждане.
 (12)
 Обсъжданията в рамките на Постоянния комитет по растенията, животните, храните и фуражите на 18 и 19 май 2016 г. показаха, че конкретно по отношение на глифозат редица държави членки, в качеството си на отговарящи за управлението на риска, считат, че преди да се вземе решение за подновяване на одобрението, е целесъобразно да се получи становище от Комитета за оценка на риска към Европейската агенция по химикали (наричана по-долу „Агенцията“) относно хармонизираното класифициране във връзка с канцерогенността на глифозат, тъй като това становище може да бъде от значение за одобрението въз основа на критериите, посочени в Регламент (ЕО) No 1107/2009.
 (13)
 Евентуалното подновяване на одобрението на глифозат беше също така широко обсъдено извън рамките на Постоянния комитет по растенията, животните, храните и фуражите. На 13 април 2016 г. (8) и на 24 октомври 2017 г. (9) Европейският парламент прие резолюции по различните проекти на регламенти за изпълнение на Комисията относно подновяването на одобрението на активното вещество глифозат, а на 6 октомври 2017 г. Европейската комисия официално получи успешна Европейска гражданска инициатива (ЕГИ) (10), една от трите цели на която се отнася конкретно за глифозат, с проверени подписи от най-малко един милион европейски граждани от най-малко седем държави членки.
 (14)
 На 17 март 2016 г. държавата членка докладчик внесе досие в съответствие с член 37 от Регламент (ЕО) No 1272/2008 на Европейския парламент и на Съвета (11), включително и за класа на опасност във връзка с канцерогенността, тъй като беше счетено, че е необходимо становище относно хармонизираното класифициране на канцерогенността на глифозат от страна на Комитета за оценка на риска към Агенцията. Предвид времето, нужно за извършването на оценка на такова досие, с Регламент за изпълнение (ЕС) 2016/1056 на Комисията (12) срокът на одобрението на активното вещество беше удължен от Комисията до 6 месеца от датата на получаване на становището на Комитета за оценка на риска към Агенцията, но при всички случаи най-късно до 31 декември 2017 г. Междувременно с оглед на новите научни и технически познания условията за одобрение на активното вещество бяха изменени с Регламент за изпълнение (ЕС) 2016/1313 на Комисията (13).
 (15)
 На 15 март 2017 г. Комитетът за оценка на риска към Агенцията прие своето становище (14) и го представи на Комисията на 15 юни 2017 г. На 28 юни 2017 г. Комисията публикува в Официален вестник на Европейския съюз известие (15), с което потвърди датата на получаването му, В своето становище Комитетът за оценка на риска към Агенцията заключи единодушно, че въз основа на наличната към момента информация не е обосновано класифицирането на глифозат като опасност във връзка с канцерогенността.
 (16)
 В заключението си от октомври 2015 г. Органът установи пропуски в данните, поради което не може да се изключи евентуалният ендокринен механизъм на действие, установен в едно изследване. Данните по въпроса бяха предоставени твърде късно, за да бъдат включени в партньорската проверка. На 27 септември 2016 г. Комисията поиска от Органа да оцени тази допълнителна информация. На